Държавен вестник, бр. 55, 2021 г., стр. 11

БРОЙ  55	
Д Ъ Р Ж А В Е Н  В Е С Т Н И К 	
СТР.  11  
Член 8
Международен транспорт
1. Печалбите на предприятие на едната 
договаряща държава от използване на кора-
би, самолети или пътни превозни средства 
в международния транспорт се облагат само 
в тази държава.
2. Печалбите на предприятие на едната 
договаряща държава от използване на речни 
кораби в речния транспорт се облагат само 
в тази държава.
3. Разпоредбите на ал. 1 се прилагат също 
и по отношение на печалби от участие в пул, 
съвместна стопанска дейност или междуна-
родна агенция за експлоатация.
Член 9 
Свързани предприятия
1. Когато:
а) предприятие на едната договаряща 
държава участва пряко или непряко в 
управлението, контрола или капитала 
на предприятие на другата договаряща 
държава, или
б) едни и същи лица участват пряко или 
непряко в управлението, контрола или 
капитала на предприятие на едната 
договаряща държава и на предприятие 
на другата договаряща държава,
и в двата случая между двете предпри-
ятия в техните търговски или финансови 
отношения са приети или наложени условия, 
различни от тези, които биха били приети 
между независими предприятия, тогава всяка 
печалба, която, ако ги нямаше тези условия, 
би възникнала, но поради тези условия не 
е възникнала за едно от предприятията, 
може да бъде включена в печалбите на това 
предприятие и съответно обложена с данък. 
Счита се обаче, че фактът, че свързаните 
предприятия са сключили договорености 
като споразумения за поделяне на разходи 
или споразумения за общи услуги за или въз 
основа на разпределението на управленските, 
общите административни, техническите и 
търговските разходи, разходите за научно-
изследователска и развойна дейност и други 
подобни разходи, само по себе си не е условие, 
както е посочено в предходното изречение.
2. Когато една от договарящите държави 
включи в печалбите на предприятие на тази 
държава и съответно обложи с данък печалби, 
по отношение на които предприятие на дру-
гата договаряща държава е било подложено 
на облагане с данък в тази друга държава и 
така включените печалби са печалби, които 
биха възникнали за предприятието на първата 
посочена държава, ако договорените условия 
между двете предприятия бяха такива, какви-
то биха били договорени между независими 
предприятия, то тогава тази друга държава ще 
направи съответна корекция на начисления 
от нея данък върху тези печалби, когато тази 
друга договаряща държава счита корекцията 
за основателна. При извършването на такава 
корекция се вземат предвид другите разпоред-
би на тази Спогодба и компетентните органи 
на договарящите държави при необходимост 
ще се консултират един с друг.
Член 10
Дивиденти
1. Дивиденти, платени от дружество, местно 
лице на едната договаряща държава, на местно 
лице на другата договаряща държава, могат 
да се облагат с данък в тази друга държава.
2. Въпреки това дивиденти, платени от 
дружество, местно лице на едната договаряща 
държава, могат да се облагат и в тази държава 
в съответствие със законодателството на тази 
държава, но ако притежателят на дивидентите 
е местно лице на другата договаряща държава, 
така наложеният данък няма да надвишава 
15 процента от брутната сума на дивидентите.
3. Независимо от разпоредбите на ал. 2 
дивидентите, посочени в ал. 1, се облагат 
само в другата договаряща държава, ако 
притежателят на дивидентите е:
а) дружество (различно от гражданско 
дружество), което е местно лице на 
другата договаряща държава и което 
държи пряко поне 10 процента от ка-
питала на дружеството, изплащащо 
дивидентите, през 365-дневен период, 
който включва деня на плащането на 
дивидентите (за целите на изчисляване 
на този период няма да се взема предвид 
смяна на собствеността, която произтича 
пряко от корпоративна реорганизация 
като сливане, вливане, разделяне или 
отделяне на дружеството, което държи 
акциите или дяловете или което плаща 
дивидентите); или
б) пенсионен фонд.
4. Разпоредбите на ал. 2 и 3 не засягат 
облагането на дружествата по отношение на 
печалбите, от които са платени дивидентите.
5. Разпоредбите на ал. 3 не се прилагат 
в случаите на дивиденти, които са скрито 
разпределение на печалбата съгласно дейст-
ващите закони на договарящата държава, на 
която дружеството, извършващо разпределе-
нието, е местно лице.
6. Терминът „дивиденти“, употребен в този 
член, означава доходи от акции или други 
права, даващи право на участие в печалбите, 
с изключение на вземания за дълг, както и 
доходи от други права, които са подчинени на 
същия данъчен режим, като доходи от акции, 
в съответствие със законодателството на до-
говарящата държава, на която дружеството, 
извършващо разпределението, е местно лице.
7. Доходите, получени във връзка с (частич-
на) ликвидация на дружество, ликвидационен